וואן פיס – דמויות
הסופרנובות

11 קפטנים וסגני קפטנים של ספינות פיראטים שהגיעו לפני קפיצת הזמן באותו יום לארכיפלג שאבונדי. פיראטים אלה נחשבים לפיראטים טירונים (רוקי) שעלולים להפוך לסיכון גדול בהמשך.
מונקי די לופי "כובע הקש" – ראו תחת הכותרת: כובעי הקש
רורונואה זורו "צייד הפיראטים" – ראו תחת הכותרת: כובעי הקש
יוסטאס "קפטן" קיד – קפטן צוות פיראטי קיד. אכל פרי שטן מסוג פראמסייה המאפשר לו לשלוט במגנטיות ובעצם שליטה במתכות. ניסה לכרות ברית עם אפו והוקינס כנגד היונקו שאנקס אך הם בגדו בו והוא נכלא על ידי היונקו קאידו. אף על פי שקיד הוא אדם אכזר מאוד וסדיסט - הוא מעריך את האמביציה של לופי וכמוהו גם רוצה למצוא את הוואן פיס ולהפוך למלך הפיראטים. לאחר קפיצת הזמן כרת ברית עם הוקינס ואפו (שעובד תחת קאידו ללא ידיעתם) כדי להביס את שאנקס אך לצערם הופיע קאידו מהשמיים והציע להם לבחור בין להילחם נגדו או להצטרף לצוותו, ובאותו הזמן אפו מגלה לקיד, קילר והוקינס שהוא בכלל עובד תחת קאידו. לאחר שהוקינס הצטרף לקאידו, קיד וקילר ניסו להילחם בקאידו אך הובסו. נכלא בכלא שבוואנו על ידי צוותו של קאידו. לאחר שלופי שחרר את כולם מהכלא הוא השתתף בפלישה לאוניגאשימה כנגד קאידו. הביס יחד עם לאו את ביג מאם. לאחר שעזב את וואנו, קיד נתקל בפיראטי השיער האדום. הוא וצוותו הובסו על ידי שאנקס בנוסף לספינה של צוותו שנהרסה על ידי הענקים דורי וברוגי.
טראפלגר די. וואטר לאו "מנתח המוות" – קפטן צוות פיראטי הלב. אכל את פרי הניתוח שמאפשר לו ליצור חדר ניתוח אשר מסוגל לשלוט בכל מה שנמצא בתוכו בצורה מוחלטת. לאו היה בעברו חלק מצוות הפיראטים של דופלמינגו אך ברח משם בעזרת אחיו של דופלמינגו - קוראזון שהיה עבור לאו כמו משפחה. כועס על דופלמינגו ורוצה לנקום את מותו של קוראזון. בסוף מלחמת מארינפורד, הבריח יחד עם ג'ינביי את לופי הפצוע מזירת הקרב. לאחר המלחמה הפך לשיצ'יבוקאי, אך כרת ברית עם לופי על מנת להפיל את קאידו ובעקבות כך נשלל ממנו התואר. פרי השטן שלו מאפשר לו לשלוט לחלוטין בתוך אזור תחום שהוא יוצר. כוחו האולטימטיבי של הפרי הוא ניתוח מסובך שיקנה לאדם שבוצע עליו הניתוח חיי נצח, אך יגבה את חייו של לאו בתהליך. במלחמה באוניגאשימה הביס יחד עם יוסטאס קיד את ביג מאם. לאחר שעזב את וואנו, לאו נתקל בחלק מפיראטי בלאקבירד והובס על ידם בנוסף לצוללת של צוותו שנהרסה. בזכות הכח החדש של סגנו בפו הוא לא מת ושניהם ברחו מהמקום.
דיאז דרייק (X דרייק) "דגל אדום" – קפטן צוות פיראטי דרייק. אכל פרי שטן מסוג זואן עתיק שמאפשר לו להפוך לאלוזאורוס. בנו של הפיראט דיאז בארלס, שהתעלל בו אך הוא לבסוף נהרג על ידי דופלאמינגו משום שהיה בבעלותו את פרי הניתוח. בילדותו כינויו היה דורי אך לאחר שאביו מת, סנגוקו לקח את דרייק למארינס והתייחס אליו כדמות האב שלו, דרייק כבר לא השתמש בשם זה. לכאורה דרייק ערק מהמארינס ועבר לחיי הפיראטים, ואף עובד תחת היונקו קאידו. למעשה זהו סיפור כיסוי ודרייק עצמו הוא מפקד ביחידה החשאית של המארינס "חרב". התגלה על ידי קווין כבוגד והצטרף ללופי בקרב נגד קאידו. נפצע קשות בקרב נגד גוארניקה, לוחם מה-CP0.
באסיל הוקינס "הקוסם" – קפטן צוות פיראטי הוקינס. אכל פרי שטן מסוג פארמיסיה שמאפשר לו ליצור בובות וודו של אנשים העשויות מקש ולגרום להם לספוג את הנזק שנגרם לו, בנוסף לכוח זה הוא יכול להפוך למפלצת קש ענקית, ליצור קש ולהילחם בעזרתו. אדם מוזר ואפל שנוטה להעריך את סיכוים של אנשים שונים לשרוד בעזרת קריאה בקלפי טארוט. לאחר קפיצת הזמן כרת ברית עם קיד ואפו (שעובד תחת קאידו ללא ידיעתם) כדי להביס את שאנקס אך לצערם הופיע קאידו מהשמיים והציע להם לבחור בין להילחם נגדו או להצטרף לצוותו, ובאותו הזמן אפו מגלה להוקינס, קיד וקילר שהוא בכלל עובד תחת קאידו. מאחר שהוקינס הבין שאין לו סיכוי נגד היונקו או לברוח הוא ויתר והצטרף לצוותו של קאידו. הובס על ידי קילר באוניגאשימה וככל הנראה מת.
סקרצ'מן אפו "שאגת הים" – קפטן צוות פיראטי "באוויר" ודי ג'יי. אכל פרי שטן מסוג פראמסייה שמאפשר לו להפוך את חלקי הגוף שלו לכלי נגינה ולהפיק צלילים הפוגעים באויב. בזמן קפיצת הזמן הצטרף לצוותו של היונקו קאידו. לאחר קפיצת הזמן כרת ברית עם קיד והוקינס (שלא יודעים שהוא בצוות של קאידו) כדי להביס את שאנקס אך לצערם של קיד, קילר והוקינס הופיע קאידו מהשמיים והציע להם לבחור בין להילחם נגדו או להצטרף לצוותו, ובאותו הזמן אפו מגלה להוקינס, קיד וקילר שהוא בכלל עובד תחת קאידו. לאחר הפלישה לאוניגאשימה הוא ואחד מהמספרים ששרדו התיידדו וככל הנראה הם כרגע צמד פיראטים.
אורוג' "הנזיר המשוגע" – קפטן צוות פיראטי הנזירים המושחתים. מגיע מגזע אנשי השמיים ובעל מבנה גוף שרירי וגדול. נלחם באחד מסגניה של ביג מאם (סנאק) והביס אותו אך הובס בידי הסגן הנוסף שלה קראקר. צפה ביונקו קאידו מנסה להתאבד.
ג'וולרי בוני "אכלנית גדולה" – קפטנית צוות פיראטי בוני והאישה היחידה מהסופרנובות. אוהבת לאכול הרבה. בעלת כוח פרי שטן המאפשר לה לשלוט בגיל שלה ושל אנשים אחרים. הבת של קומה ונוטרת טינה לממשלה העולמית ובמיוחד לוגהפאנק משום שגרם לאיבוד האנושיות של אביה. הסתננה למפגש הרברי כדי להציל את אביה מהממשלה אבל פגשה את סאבו שאמר לה שהוא יעשה את זה והראה לה את הדרך לאגהד, היעד הבא שלה כדי להחזיר את האנושיות של אביה. כשהגיעה לאגהד נתפסה במערבולת בים והוצלה על ידי כובעי הקש. ביחד איתם היא מגלה את האי העתידני.
קאפון "גאנג" בג'י – קפטן בצוות פיראטי טנק האש שעובד תחת ביג מאם. גאנגסטר ששלט בעולם התחתון בים הדרומי. התחתן עם ביתה של ביג מאם, שיפון, ונהיה לאבא לקאפון פז. כרת ברית עם לופי על מנת להתנקש בחמתו, ביג מאם. בעל כוח פרי שטן שמאפשר לו להפוך את גופו למבצר ולתת לאנשים להסתתר בו ולתפעל אותו כמכונת מלחמה. סגנו לצוות, ויטו, מעריץ את הג'רמה 66.
קילר "חייל טֶבַח" – סגנו של יוסטאס קיד. נלחם עם זוג חרמשים המחוברים לרצועות על ידיו. לאחר קפיצת הזמן קיד כרת ברית עם הוקינס ואפו (שעובד תחת קאידו ללא ידיעתם) כדי להביס את שאנקס אך לצערם הופיע קאידו מהשמיים והציע להם לבחור בין להילחם נגדו או להצטרף לצוותו, ובאותו הזמן אפו מגלה לקיד, קילר והוקינס שהוא בכלל עובד תחת קאידו. לאחר שהוקינס הצטרף לקאידו, קיד וקילר ניסו להילחם בקאידו אך הובסו. נכלא על ידי השוגון הנאלח אורוצ'י ונתן לו פירות סמייל שגרמו לו לצחוק בלי הפסקה והוא הפך למתנקש בחסות אורוצ'י בשם קאמאזו רוצח הגברים עד שהובס על ידי זורו, בכלא קילר מוצג כקאמאזו עד נקודה מסוימת בה הוא נפגש עם הקפטן שלו קיד ואחרי זמן מה הוא חוזר להתנהגותו הרגילה, אף על פי שהוא למעשה הואכל בפרי סמייל כושל בכוח, ומאז הוא צוחק באקראי ללא שליטה. במלחמה באוניגאשימה הביס את הוקינס. הוא וצוותו הובסו על ידי שאנקס בנוסף לספינה של צוותו שנהרסה על ידי הענקים דורי וברוגי.